Okresná prokuratúra Banská Bystrica 
Partizánska cesta 1, 975 63 Banská Bystrica 1

Sp. zn. : 1 Pv 623/12/6601	Banská Bystrica, 14.5.2013
EEČ : 2-45-98-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v  období od septembra 2011  do súčasnej doby si neplnil zákonnú vyživovaciu povinnosť voči maloletej dcére XXXXX, nar. XXXXX napriek tomu, že  rozsudkom Okresného súdu Banská Bystrica pod sp. zn. 31P 142/2011 z 07.09.2011 bol zaviazaný prispievať na jej výživu  sumou po 115,- € vždy do  15.dňa  v mesiaci vopred  do rúk matky dieťaťa XXXXX, nar. XXXXX, trv. bytom XXXXX, XXXXX, ktorej za uvedené obdobie dlhoval na výživnom 805,- €, 

lebo zanikla trestnosť činu

Odôvodnenie:
Povereným príslušníkom OO PZ Banská Bystrica - západ pod ČVS: ORP-1402/OZ-BB-2012 bol obvinený XXXXX XXXXX stíhaný pre prečin zanedbania povinnej výživy podľa § 207  ods. 1,,Tr. zák. na tom skutkovom základe, ako je uvedené vo výrokovej časti rozhodnutia.
                                                              
            Po skončení skráteného vyšetrovania poverený príslušník PZ  predložil na tunajšiu okresnú prokuratúru vyšetrovací spis s návrhom na zastavenie trestného stíhania z dôvodu účinnej ľútosti.
		
            V priebehu vyšetrovania bol vypočutý obvinený XXXXX,  svedkyňa-poškodená XXXXX a taktiež boli do spisového materiálu zadovážené príslušné listinné dôkazy.

             Obvinený XXXXX v prípravnom konaní ku skutku nevypovedal. Dňa 1.5.2013 podľa jeho vyjadrenia uhradil osobne XXXXX sumu 805,- €. 
Svedkyňa-poškodená XXXXX vypovedala, že obvinený neplatil výživné na dcéru Paulínu od septembra 2011. Následne uviedla, že osobne 01.05.2013 jej dodatočne uhradil celý dlh na výživnom v sume 805,- €, čím má uhradené nezaplatené výživné v plnom rozsahu. Zároveň dodala, že čin nemal trvalo nepriaznivé následky na vývoj maloletej dcéry. 
          
            Vykonaným  dokazovaním v prípravnom konaní bolo  teda jednoznačne preukázané, že obvinený dlh na výživnom uhradil matke dieťaťa, pričom trestný čin nemal trvalo nepriaznivé následky na maloleté dieťa.
 
            Prečinu zanedbania povinnej výživy podľa § 207  ods. 1, Tr. zák. sa dopustí ten, kto najmenej 3 mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného.

	Podľa § 86 písm. a/  Tr. zák. trestnosť trestného činu zaniká aj vtedy, ako ide o trestný čin zanedbania povinnej výživy podľa  § 207, ak  trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215  ods. 1 písm. h/  Tr. por. prokurátor zastaví trestné stíhanie, ak zanikla trestnosť činu.

	 Preto som rozhodla tak, ako je vyššie uvedené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dana Michaličková
prokurátorka